polyglot-tagger/wikipedia-language-snippets-filtered huggingface dataset:
བརྗོད་གཞིའི་སྙིང་དོན་ནི།རྒྱལ་སྲིད་དཔལ་འབྱོར་ལོངས་སྤྱོད་དག་སྐྱེ་བོ་ཕལ་བ་ཆགས་པ་ཡིན་ཡང་།དེ་དག་འཇིག་པའི་ཆོས་ཅན་ཉིད་དུ་སྔ་ས་ནས་ངེས་པ་དང་།བྱ་དང་བྱ་མིན་གྱི་སྤང་བླང་ཤེས་བཞིན་དུ་དེ་ལ་ཕྱིར་ཕྱོགས་པར་གྱུར་ན་ཤིན་ཏུ་མི་འོས་ཏེ།དེ་ནི་མི་ཡུལ་གྱི་ས་ཆེན་འདི་ལ་གནས་པའི་སྐྱེ་བོ་སུ་ཞིག་གིས་མི་ཤེས་ཏེ་ཀུན་གྱིས་ཤེས་སོ།།ཕ་མའི་སྲི་ཞུའི་ཆེད་དུ་རང་ཉིད་ཀྱི་ལང་ཚོ་བློས་བཏང་བྱས་ནས་ནགས་སུ་གཤེགས་པར།གཟུགས་དང་ལངས་ཚོར་རྐམ་པའི་སྐྱེ་བོ་དག་གིས་སྨད་ན་སྨད་པར་འོས་ཀྱང་།ཕ་མའི་བཀའ་དྲིན་ཤེས་ནས་དྲིན་བཟོ་བ་འདོད་པ་དག་ནི་དགའ་འོས་པ་ཡིན།ཞེས་པ་དེ་ཡིན།
ཚིགས་བཅད་གཉིས་པ་ནི།གསལ་བྱེད་ཀྱི་སྒྲ་ཕ་མ་ལ་སྲི་ཞུ་བྱེད་པ་དེས་གསལ་བྱ་ལང་ཚོའི་གཞན་དབང་དུ་གྱུར་པའི་སྐྱེ་བོ་དག་གིས་སྨད་འོས་པ་དང་།་རང་ཉིད་དགའ་འོས་པའི་བརྗོད་དོན་འགལ་བ་ཅན་གཉིས་གསལ་བར་བྱས་པས།འགལ་བ་གསལ་བྱེད་ཀྱི་རྒྱན་ཡིན།མེ་ལོང་མར།རླུང་གིས་གཙུབས་པའི་ཆུ་ཐིགས་ཅན།།སྤྲིན་གྱི་ལུས་མེད་དག་གིས་ནི།།ཨ་བ་ལེ་བ་འཕེལ་བར་བྱེད།།རྡུལ་གྱི་དག་ནི་སེལ་བར་བྱེད།།འདིར་ནི་སྤྲིན་གྱི་ཚིག་དག་དང་།།ཨ་བ་ལེ་བའི་ཚིག་དག་གིས།།བྱ་བ་འགལ་བ་ལྡན་པ་དེ།།འགལ་བའི་དོན་གྱི་གསལ་བྱེད་དོ།། ཞེས་གསུངས་པ་དང་ཁོག་འདྲ་བ་ཡིན།
རྩོམ་ལུས་ཀྱི་སྡེབ་སྦྱོར་ནི།ད་ལྟར་དངོས་སུ་མཇལ་རྒྱུ་ཡོད་པའི་ལེགས་སྦྱར་ཐོག་ཏུ།སྟག་རྣམ་རྩེན་གྱི་སྡེབ་སྦྱོར་ཏུ་སྒྲིག་པའི་ཚིགས་བཅད་གཅིག་གི་བདག་ཉིད་ཅན་ཡིན་ཡང་།བོད་སྐད་ཐོག་ལོ་ཙཱ་བས་ཚེག་བར་དགུ་པ་ཅན་གྱི་ཚིགས་བཅད་གཉིས་སུ་བཅོས་ནས་བསྒྱུར་འདུག་པ་གོང་དུ་ལེགས་སྦྱར་མ་དཔེར་དཀོད་པ་ལྟར་ཡིན།
བརྗོད་དོན་ནི། ཇི་ལྟར་བར་སྣང་གི་རླུང་བུ་གང་སར་འགྲོ་བ་ཆོས་ཉིད་ཀྱི་རང་བཞིན་ཡིན་པ་དེ་ལྟར་རྒྱལ་སྲས་བདག་ཀྱང་རྒྱལ་སྲིད་ཀྱི་དབང་ལུང་སྙན་གྲགས་དང་དཔལ་འབྱོར་ཀུན་ཡོངས་སུ་བློས་བཏང་བྱས་ནས་ཕ་མ་ལ་སྲི་ཞུ་བསྒྲུབ་པའི་ཕྱིར་དུ་རི་བོ་མ་ལ་ཡའི་ནགས་སུ་འགྲོའོ༎ ཞེས་པ་དེ་ཡིན།
ཚིག་གི་རྒྱན་ནི། རྒྱས་སྲས་སྤྲིན་གྱི་བཞོན་པ་རྒྱལ་སྲིད་དོར་ནས་འགྲོ་རྩིས་གནང་བ་དེ་གཏན་དུ་ཕན་ཚུན་འགྲོ་འོང་བྱེད་མཁན་གྱི་རླུང་བུའི་དཔེར་བྱས་པ་དང་། ཐོབ་དཀའ་ཞིང་དོར་མི་སླ་བའི་རྒྱལ་སྲིད་དབང་ཐང་དཔལ་འབྱོར་ལོངས་སྤྱོད་དང་བཅས་པ་ཕ་མའི་སྲི་ཞུའི་ཆེད་དུ་བློས་གཏོང་ནུས་པའི་བསམ་བློའི་ཁོག་རྒྱ་གཞན་ལས་ཆེ་བ་མཚོན་པས། དཔེ་དང་འདྲེས་པའི་བསམ་པ་རྒྱ་ཆེ་བའི་རྒྱན་ཡིན།སྙན་ངག་མེ་ལོང་ལས།རཱ་ཝ་ཎ་ཡི་མགོ་གཅོད་པའི། །བྱ་བའི་ཁུར་ཡང་བཟོད་པ་གང། །རཱ་གྷུའི་བུ་དེས་བླ་མ་ཡི། །བཀའ་ལས་འདའ་བར་ནུས་མ་གྱུར། ། ཞེས་འབྱུང་བ་དང་ཁོག་འདྲ།
སྡེབ་སྦྱོར་ནི་ལེགས་སྦྱར་ཐོག་ཏུ་རྗེས་སུ་སྔགས་པ་རྐང་པའི་ཡི་གེ་ལྔ་པ་ཐུང་བ་དང་། རྐང་པ་གཉིས་པ་དང་བཞི་པའི་ཡི་གེ་བདུན་པ་ཡང་ཐུང་བ། རྐང་པའི་ཡི་གེ་དྲུག་པ་རིང་བའོ༎ བོད་བསྒྱུར་བྱས་རྗེས་ཚིགས་བཅད་ཀྱི་ལུས་ལ་ཚེགས་བར་བདུན་པ་ཅན་མཐའ་མ་ལ་ངལ་གསོ་བའི་སྡེབ་སྦྱོར་ཅན་ཡིན།
འདི་ནི་ཀླུ་ཀུན་དགའ་བའི་ཟློས་གར་ལ་གཟིགས་མོ་བ་ཚོས་དགའ་བསུ་རྒྱ་ཆེར་ཐོབ་ངེས་པའི་རྒྱུ་མཚན་དང་སྦྲགས་ནས། ཚོགས་ཀྱི་ནང་དུ་མདོ་འཛིན་པས་སྦྲགས་གཏམ་སྤེལ་བའི་ཚུལ་གྱིས་ཟློས་གར་འདིའི་ཁྱད་ཆོས་མཚོན་ཐབས་བྱས་པ་ཞིག་ཡིན།
བརྗོད་ལུས་ཀྱི་སྡེབ་སྦྱོར་ནི། བཅད་ལྷུག་སྤེལ་མ་གསུམ་ལས་ཚིགས་བཅད་དང་།དེ་ལ་གྲོལ་པ་དང་རིགས་དང་མཛོད་དང་འདུས་པ་བཞི་ལས་གྲོལ་བའི་སྡེབ་སྦྱོར།ཡང་བྲྀ་ཏ་ཛ་ཏི་གཉིས་སུ་ཕྱེ་བས་་་་་་་་་་དེ་ལ་ཡང་ནང་གསེས་ཤིན་ཏུ་མང་པོ་ཡོད་པའི་ནང་ཚན་ནས་་་་་་་་་་་་བོད་སྐད་དུ་བསྒྱུར་རྗེས།ཚིགས་བཅད་ནང་ཚན་ཚེག་བར་བཅུ་བདུན་ཅན་མཐའ་མ་ལ་ངལ་གསོ་ཐོབ་པའི་སྡེབ་སྦྱོར་ཅན་ཡིན།
རྐང་པ་འདི་བཀླགས་ནས་བྷ་བ་བྷཱུ་ཏི་ཡིས་མཛད་པའི་མཱ་ལ་ཏཱི་མཱ་དྷ་བ་ཞེས་བྱ་བའི་ནང་གི་ཚིགས་བཅད་གང་ཡིན་པ་དེའི་གྲིབ་བསིལ་གང་ཡིན་པ་དེའི་བདག་པོ་ཤིང་གང་ལས་བྱུང་བ་ཤེས་ཐུབ་མི་འདུག་གམ།
དེ་ལྟར་རྒྱལ་པོ་དགའ་བ་འཕེལ་གྱི་ཟློས་གར་གྱི་བརྩམས་གཞུང་ཁག་ནི།ཤིན་ཏུ་མཛེས་པའི་ཉམས་ཀྱིས་རབ་ཏུ་བཅིངས་ནས་ཡོད་པ་ཡིན།
ལེའུ་དང་པོའི་ནང་དབེན་པའི་ནགས་ཀྱི་འགྲེལ་བརྗོད་དག་བཀླག་པའི་སྐབས་སུ་འདྲ་ཞིག་ལ་ཞི་བའི་ཉམས་ཀྱི་ཚོར་འདུ་ཞིག་མི་སྐྱེའམ།
ལེའུ་གཉིས་པའི་ནང་རྒྱལ་སྲས་སྤྲིན་གྱི་བཞོན་པ་དང་མ་ལ་ཡ་ཅན་གཉིས་ཀྱི་ཕན་ཚུན་གྱི་མཛའ་བརྩེའི་རྣམ་འགྱུར་ཁག་མཐོང་དུས།ཀློག་པ་པོ་སུའི་ཡིད་ལ་དགའ་བརྩེ་ལ་རོལ་བའི་ཉམས་ཤིག་མ་སྐྱེས་སམ།
ལེའུ་གསུམ་པའི་ནང་དར་དམར་པོས་གཡོགས་པའི་བི་དུ་ཥ་ཀ་དེ་མ་ལ་ཡ་ཅན་གྱི་གྲོགས་མོར་སེམས་ཤིང་རྒྱལ་སྲས་སྤྲིན་གྱི་བཞོན་པའི་གྲོགས་ཀྱིས་སེམས་གསོ་བ་དེ་མཐོང་དུས་ཀློག་པ་པོ་དག་དགོད་དྲོའི་ཉམས་ཀྱིས་ཡིད་རབ་ཏུ་དགོད་པར་མ་གྱུར་བ་སུ་ཡོད་དམ།
ལེའུ་བཞི་པའི་ནང་ཀླུ་དུང་གི་ཐོ་གཙུག་ཅན་སྲོག་ལ་བྱ་ཁྱུང་གིས་བཙེན་པའི་དུས་སུ་དེའི་མ་ཡིད་ཟུག་རྔུ་ཆེན་པོས་ཤུགས་ཀྱིས་ངུ་བཞིན་སྨྲེ་ངག་འདོན་པའི་རྣམ་འགྱུར་དག་གིས་ཀློག་པ་པོ་སུའི་ཡིད་གདུང་བས་མི་མནར་བ་སྡོད་པའི་སྐབས་ཡོད་དམ།
ལེའི་ལྔ་པའི་ནང་སྤྲིན་གྱི་ཏོག་དང་མ་ལ་ཡ་ཅན། དེ་བཞིན་དུ་དུང་གི་གཙུག་གི་མ་དག་གིས་མི་འདོད་པའི་བྱ་བ་གང་ཐོག་ཏུ་བབས་པའི་སྡུག་བསྔལ་གྱི་འཁུར་པོས་ལྕི་བའི་མྱ་ངན་བའི་གནས་སྐབས་དེ་མཐོང་བས་ཀློག་པ་པོ་སུ་ཡིད་སེམས་མི་སྐྱོ་པ་འགྱུར། རི་བོ་མ་ལ་ཡའི་སྤོ་ན་ནམ་མཁའ་ལྡིང་གིས་ཤ་ཟས་རུས་པ་བཅའ་བའི་སྐབས་སུ་སྤྲིན་གྱི་བཞོན་པས་འདིར་ཤ་ཟ་རྒྱུ་ལུས་འདུག་གོ་ཞེས་པའི་རྣམ་འགྱུར་དེ་དག་འདྲེན་བྱེད་ཀྱི་ལམ་ན་འཆར་ཡོང་བའི་སྐབས་སུ་གཞན་ཕན་གྱི་བརྟུལ་ཞུགས་ཀྱིས་ལྷིང་བའི་སྐུལ་སློང་བཟང་པོ་འདི་སུའི་ཡིད་ཀྱི་ཁང་བཟང་དེའི་ནང་དུ་གནས་མི་བཅའ་པར་ལྷག་སྲིད་དམ།
བྷརཏ། སྤྱི་ལོའི་སྔོན་བརྒྱ་ཕྲག་དང་པོ་ནས་སྤྱི་ལོའི་རྗེས་ཀྱི་བརྒྱ་ཕྲག་གསུམ་པའི་བར།
འཕགས་ཡུལ་ཟློས་གར་གྱི་བསྟན་བཅོས་དང་གཞུང་ལུགས་ཀུན་གྱི་མ་མོའམ་མ་ཕྱི་ལྟ་བུ་ནི་བྷརཏ། ཟློས་གར་གྱི་བསྟན་བཅོས། ा्ा््དི་ཉིད་ཡིན་པས།ཀླུ་ཀུན་ཏུ་དགའ་བའི་ཟློས་གར་དཔྱོད་པར་ཐོག་མར་འཕགས་ཡུལ་གྱི་ཟློས་གར་ཇི་ལྟར་བྱུང་ཚུལ་ཤེས་དགོས་པ་གལ་བས།འདིར་ཐོག་མར་ཟློས་གར་གྱི་བསྟན་བཅོས། ा्ा््ཉིད་ཇི་ལྟར་བྱུང་བའི་ཚུལ།ལེགས་སྦྱར་རྩོམ་རིག་ལོ་རྒྱུས་དང་།བྱ་ལེན་མའི་ཟློས་གར་ལས་ཇི་ལྟར་བཤད་པ་ལྟར་དོན་བསྒྱུར་བྱས་ནས་བཤད་པར་བྱའོ།
དང་པོ་ཝིཀྲྀཥྚ་ནི། སྡིངས་ཆ་རྒྱ་ཆེ་ལ་ལྷ་ཁོ་ནའི་གར་བྱེད་པ་ཡིན། དེ་ལ་ལག་པའི་རིང་ཚད་༡༠༨ཀྱི་རྒྱ་ཁྱོན་དང་། འདིའི་གཟོ་དབྱིབས་ནི་དངོས་སུ་མ་ཤེས་ཀྱང་ཕལ་ཆེར་སྒོར་མོར་ཡོད་སྙམ།
གཉིས་པ་ཅཏུརསྲ་ནི་གྲུ་བཞི་དང་དེའི་རྒྱ་ཁྱོན་ལག་པའི་རིང་ཚད་དཀྱུས་ལ་༦༤དང་གཞུང་ལ་༣༢ཡོད། དེའི་རྒྱ་ཁྱོན་འབྲིང་དང་རྒྱུན་དུ་ནས་རྒྱལ་པོ་ཅག་དང་འབངས་ཀྱི་ཟློས་གར་སྟོན་སྲོལ་བྱེད་པ་ཡིན།
གསུམ་པ་ཏྲྱསྲ་སྡིངས་ཆ་ཟུར་གསུམ་མ་དང་དེའི་རྒྱ་ཁྱོན་༣༢དང་། དེ་རྒྱུན་ཏུ་ནས་ཟློས་གར་ཆུང་ཆུང་འཁྲབ་སྟོན་བྱེད་ས་ཡིན། སྡིངས་ཆ་དེ་དག་གི་ཁྲོད་ནས་གཉིས་པ་དེ་མཆོག་དང་ཡག་ཤོས་སུ་བརྩི།
གར་མཁན་གྱི་བྱ་བའི་འཇུག་སྟངས་ཀྱི་རང་བཞིན་ལ་རྣམ་པ་མ་གཅིག་ཐ་དད་སོ་སོར་སྣང་ཏེ། དེ་དག་ནི་ངག་གི་འཇུག་པ། སེམས་དཔའ་བོའི་འཇུག་པ། ཨཱ་ར་བྷ་ཊི་འཇུག་པ་དང་གསུམ། དེ་ནས་ཕྱེས་སུ་བསྣན་པའི་གར་ཚོགས་འཚོ་བའི་འཇུག་པ་བཅས་བཞིའོ༎ འཇུག་པ་བཞི་པོ་འདི་དག་བུད་མེད་མེད་པས་ནི་མི་འབྱུང་བས་དྲང་སྲོང་བྷ་ར་ཏས་ཚངས་པའི་སར་སོང་ནས་ཇི་ལྟར་བྱ་བའི་བློ་དྲིས་ན་ཚངས་པས་དབང་པོ་ལབསྟན་ལ་དབང་པོས་ངག་གི་ནང་བཞིན་དུ་བྱས་ནས་གར་གྱི་སྟོན་མོ་ཐོག་མ་ལོངས་སྤྱོད་བྱུང་ཟེར།
གདོད་མའི་ལེའུ་ཡི་ནང་འགྲོ་བ་སྤྱི་དང་ལྷག་པར་བྷཱ་ར་ཏ་ཞེས་པའི་ཁྱིམ་རྒྱུད་ཀྱི་བྱུང་རབས། བྱ་ལེན་མའི་ འཇུག་པ། ལྷ་མོ་གངྒཱ་ལས་བུ་རྣམས་བྱུང་ཚུལ། དེ་དག་གི་ཁྲོད་ནས་འཇིགས་བྱེད་ཁྱིམ་ནས་ཁྱིམ་མེད་པར་ངེས་པར་འབྱུང་བ། ཡན་ལག་བཀྲ་སྦྱིན་འཆི་བ། དེའི་ནུ་བོ་སྣ་ཚོགས་བརྩོན་འགྲུས་ཀྱིས་འཁྲི་བཟུང་བའི་སྐོར།
ལ་སོགས་པའི་གནས་དག་གི་ནང་།དམན་པ་དང་། མཛའ་བ། དགའ་བ་ལ་སོགས་པའི་འཁྲུལ་སྣང་དག་གྱིས་གསལ་བར་འགྱུར་བ་གང་ཡིན་པ་དེ་སྙིང་རྗེས་དཔའ་བའི་ཉམས་ཞེས་སྨྲ་བ་ཡིན་ནོ༎འདིར་ཞི་བའི་ཉམས་ཡང་ལྡན་ནོ༎ སྐྱོ་བས་ཡིད་འབྱུང་བ་གང་ཡིན་པ་དེ་འདིར་གནས་ཅན་གྱི་འགྱུར་བ་ཞེས་བྱ་བ་ཡིན། ཡབ་དང་ཡུམ་གཉིས་སུ་ནགས་སུ་གཤེགས་པ་ལ་སོགས་པའི་རྣམ་འགྱུར་དང་།
བླ་མས་བཏང་བའི་རྒྱལ་སྲིད་ངེས་པར་གདུང་བྱེད་དག་སྟེ།།ཞེས་པ་ནས།ཡོན་ཏན་ཅི་ཞིག་ཡོད། །
ཉམས་བརྒྱད་དམ་དགུ་པོ་ཕན་ཚུན་བསྲེ་མི་རུང་བ་ཡང་འདི་ལྟར།སྤྱིར་ཞི་བ་དང་སྒེག་པའི་ཉམས་ལུ་གུ་རྒྱུད་འབྲེལ་བྱས་པ་དེ་ཉམས་ཀྱི་དགག་བྱའམ་སྐྱོན་དུ་འགྱུར་བ་ཡིན།འོ་ན་ཀླུ་ཀུན་ཏུ་དགའ་བའི་ཟློས་གར་གྱི་ལེའུ་དང་པོའི་ནང་དུ་ཞི་བའི་ཉམས་ཀྱི་རྗེས་ཐོག་དེ་རང་ལ་སྒེག་པའི་ཉམས་སྟོན་ཐབས་གནང་ཡོད། དེར་བརྟེན་གཉིས་པོ་ཕན་ཚུན་དངོས་འགལ་དུ་འགྱུར་ལ་ཉེ་མོད། འོན་ཀྱང་འདི་ནི་དམིགས་བསལ་ཡིན་ཏེ།
ཞེས་པ་ལྟར།འདིར་ཞི་བའི་ཉམས་ཀྱི་རྗེས་སུ་སྒེག་པའི་ཉམས་གང་ཡིན་པ་དེའི་མཚམས་ན་ཚིག་གིས་བཅད་ཞིང་གནས་འགྱུར་གྱི་སྒོ་ནས་ཡིད་དབང་འཕྲོག་པའི་འགྲེལ་བརྗོད་གནང་སྟེ།མ་ལ་ཡ་ཅན་སྒེག་པའི་ཉམས་ཀྱིས་རབ་ཏུ་བཅིངས་པས་སྐྱོན་གྱི་སྐབས་་མེད་དོ།།
ཡང་ལེའུ་གསུམ་པའི་ནང་དུ་རྒྱལ་སྲས་ཀྱི་གྲོགས་དང་མ་ལ་ཡ་ཅན་གྱི་འཁོར་མོ་གཉིས་ཀྱི་ངག་ལས་བྱུང་བའི་དོན་གང་ཡིན་པ་དག་ཀྱང་སྒེག་པའི་ཉམས་གང་ཡིན་པ་ཡང་ཉམས་ཀྱི་ཡན་ལག་ལས། གཙོ་བོ་མ་ཡིན། ཞི་བའི་ཉམས་དང་སྒེག་པའི་ཉམས་གཅིག་ཕན་ཚུན་གྱི་འགལ་བ་སྤངས་ཚུལ་ཡང་།སློབ་དཔོན་དགའ་སྐྱེས་ཀྱི་སྙན་ངག་གི་གཞུང་འཇིག་རྟེན་ལས་འདས་པའི་དབྱངས་ཞེས་བྱ་བའི་ནང་དུ་འགྲེལ་བརྗོད་གནང་ཡོད།
རང་རེའི་བོད་ཀྱི་རྩོམ་རིག་ནང་དུ་ཉམས་ཀྱི་སྐོར་དམིགས་བསལ་རྒྱས་བཤད་གནང་མཁན་གཞན་མ་བྱུང་མོད།འཇམ་མགོན་ས་པཎ་གྱི་མཁས་འཇུག་ལས་བཤད་པའི་ཉམས་ཀྱི་སྐོར་འགའ་ཞིག་གལ་ཆེ་བ་མཐོང་ནས།འདིར་བསྡུས་ཙམ་ཞུ་ན།སསསསསསསསས
སྤྱིར་ལེགས་སྦྱར་རྩོམ་རིག་གི་སྙན་ངག་མཁས་པའི་ཁྲོད་ནས་དགའ་བ་ཞེས་བྱ་བའི་མི་སྣ་མི་མཚུངས་པ་ལྔ་ཙམ་ཡོད། དེར་བརྟེན་སྐབས་རེ་གཞུང་རྩོམ་གི་རྩོམ་པ་པོ་དངོས་དེ་ར་སྤྲོད་གནང་བའི་སྐབས་སུ་ཡང་དོན་མེད་ཀྱི་ངལ་བ་ཆེན་པོ་ཞིག་ཀྱང་ཡོང་གིན་ཡོད། འོན་ཀྱང་्ि्िाདང་्ाीགཉིས་ནི་ཕྱོགས་གང་གི་ཐོག་ནས་བལྟས་ཀྱང་རྒྱལ་པོ་དགའ་བ་འཕེལ་ཉག་གི་ཡིན་པ་གསལ་བཤད་དེ་ཀླུ་ཀུན་ཏུ་དགའ་བའི་ཟློས་གར་སྔོན་གླེང་གནང་གསལ་པོ་གསལ་ཀྱང་གནང་ཡོད།
ལེགས་བཤད་རིན་ཆེན་ཕྲེང་བ་ཞེས་བྱ་བ་སློབ་དཔོན་བལླ་བྷ་དེ་བ་ཡིས་བསྒྲིགས་པའི་ནང་དུ་རྒྱལ་པོ་དགའ་བ་འཕེལ་གྱི་ལེགས་བཤད།
ोि्ं्ािुािंिे््।िा्िं्ीः्ीेि्िा्॥མཐོང་ན་དགའ་བའམ་ལྟ་ན་སྡུག་པ་ ्ि्िाཞེས་བྱ་བའི་ཟློས་གར་གྱི་གཞུང་འདི་ཀོ་ལེའུ་བཞིའི་བདག་ཉིད་ཅན་ཞིག་དང་། དེའི་ནང་བ་ཏྶའི་ཡུལ་གྱི་རྒྱལ་པོ་ཨུ་ད་ཡ་ན་ཞེས་བྱ་བ་དང་གོ་ཆ་བཙན་པོ་ृ़्ा ཞེས་བྱ་བའི་རྒྱལ་པོའི་སྲས་མོ་्ि्िाདབར་བྱུང་བའི་བརྩེ་དུང་དང་འབྲེལ་བའི་ཟློས་གར་ཞིག་ཡིན།्ाीཞེས་བྱ་བ་ནི་ལེའུ་བཞིའི་བདག་ཉིད་ཅན་གྱི་ཟློས་གར་ཞིག་ཡིན།
གཤོག་རྩལ་རབ་བསྐྱོད་སྒྲ་སྒྲོགས་སྦྲང་རྩི་བྱེད་རྣམས་སྦྲང་རྩི་རེ་བས་བསྟེན་ཅིང་དེའི། །
འདི་ནི་ཀླུ་ཀུན་ཏུ་དགའ་བའི་ཟློས་གར་གྱི་ཤིས་པར་བརྗོད་པའི་སྒོ་གསུམ་པ་དེ་ཡིན། འདིའི་བརྗོད་དོན་ནི་འཇིག་རྟེན་ཁམས་ཀྱི་ལྷ་དང་བདུད་དང་གྲུབ་པ་དང་རིག་པ་འཛིན་པའི་སྐྱེ་རྒུ་ཀུན་གྱིས་རྫོགས་པའི་བྱང་ཆུབ་ཀྱི་གོ་འཕང་ཐོབ་པའི་སངས་རྒྱས་བཅོམ་ལྡན་འདས་ལ་བྱམས་བརྩེའི་བསམ་གཏན་ནམ་ཡང་གཡོ་བ་མེད་པ་ཞེས་བལྟ་ས་ཐུབ་པའི་དབང་པོས་ཁྱོད་ལ་སྲུངས་ཤིག་ཅེས་པ་དེ་ཡིན།
སྡེབ་སྦྱོར་ནི་འཕགས་ཡུལ་གྱི་ལེགས་སྦྱར་ཐོག་ཡི་གེ་བཅུ་དགུ་པའི་ཡ་གྱལ་སྟག་རྣམ་རྩེན་ཞེས་བྱ་བའི་སྡེབ་སྦྱོར་དང་། དེ་ལ་ཡང་ཇི་ལྟར་སྡེབ་སྦྱོར་རིན་ཆེན་ཕྲེང་བ་ལས། གལ་ཏེ་མ་ས་ཛ་སུ་ཏ་ཏ་ཝ་རྣམས་ཉི་མ་རྟ་ཡིས་ནི་སྟག་རྣམ་རྩེན་པ་ཡི། གལ་ཏེ་རྐང་པ་སོ་སོ་ལ་མ་དང་ས་དང་ཛ་དང་སུ་དང་ཏ་དང་ཏ་བ་རྣམས་ཡིན་པ་དེ་ལྟ་བུའི་ཉི་མ་༼ སྟེ་བཅུ་གཉིས་དང་ ༽དང་རྟ་༼ སྟེ་བདུན་ ༽རྣམས་ཀྱིས་ངལ་བསོ་བ་དེའི་ཚེ་སྟག་རྣམ་རྩེན་ནོ༎ ཨརྐཱ་ཤྭཻ་རྱ་དི་ མཿ ས་ཛཽ་ སུ་ཏ་ཏ་བཱཿ་ ཤཱ་རྡཱུ་ལ་བི་ཀྲཱི་ཌི་ཏ་མ྄ བོད་ལུགས།བོད་སྐད་དུ་བསྒྱུར་རྗེས་ཚེག་བར་བཅུ་བདུན་པ་མཐའ་མ་ལ་ངལ་གསོ་ཐོབ་པའི་ཚིགས་བཅད་ཀྱི་སྡེབ་སྦྱོར་ཡིན་ཟེར་དགོས།
སློབ་དཔོན་བཱ་ཎ་བྷ་ཊྚ་ དབང་ཕྱུག་གནས་སྟེ་དགའ་བ་འཕེལ་གྱི་རྒྱལ་ས་ནས་རང་གི་ཕ་ཡུལ་གྲོང་གསེབ་ཆུང་ཆུང་དེར་ཕྱིར་ལོག་རྗེས། གྲོང་མི་རྒན་གཞོན་ཚོས་དགའ་བ་འཕེལ་གྱི་ལོ་རྒྱུས་དྲིས་པས། དེས་རྒྱུད་བསྐུལ་བྱས་ནས་དགའ་བ་འཕེལ་གྱི་སྤྱོད་པ་ཞེས་པ་འདི་འབྲི་འདོད་སྐྱེས་ཤིང་བྲིས་པ་ཞིག་ཡིན། དེ་ནི་དགའ་བ་འཕེལ་ཁྲི་ལ་འཁོད་ནས་རང་གི་སྲིང་མོ་རྒྱལ་སྲིད་འཕེལ་སྐྱོབ་ཅིང་མཱ་ལ་ཝ་ལ་དམག་འཐབ་དངོས་གཞི་མགོ་འཛུགས་ཙམ་གྱི་སྐབས་སུ་བྱས་པ་གསལ་བཤད་ཐུབ་སྟེ། དེའི་ཕན་གྱི་ལོ་རྒྱུས་མི་གསལ་བས་སོ༎
འཕོང་བ་ཞིག་ལ་དེའི་རྗེས་ཀྱི་ལོ་རྒྱུས་རྣམས་འཕྲོ་འཐུད་ནས་འབྲི་རྒྱུར་འབད་བརྩོན་མ་བྱས་པ་བསྐྱུར་ནས། ཀ་ད་མྦ་རཱི་རྟོག་སྒྲུང་འབྲི་རྒྱུར་མགོ་འཐོར་སོང་བ་དེས་དེའི་ཕན་ཆད་ཀྱི་ལོ་རྒྱུས་རྣམས་གཞུང་འདི་ནས་རྙེད་ཐབས་མེད་པར་གྱུར།
ཀླུ་ཀུན་ཏུ་དགའ་བའི་ཟློས་གར་འདི་ནི་གཙོ་བོ་དཔའ་བ་དང་སྒེག་པའི་ཉམས་དང་ལྡན་པ་ཞིག་ཡིན། གཞུང་ལུགས་ཁག་གི་ནང་དུ།ཉམས་ཀྱི་སྐོར་ལ་ཡན་ལག་དང་ཡན་ལག་ཅན་ཞེས་གཉིས་སུ་ཕྱེ་ཞིང་། དཔེར་ན།
ཞེས་པའི་གཟུགས་རྒྱན་འདིའི་ནང་དུ་ཡན་ལག་ཅན་གྱི་ཉམས་ནི་དཔའ་བའི་ཉམས་དང་། གཞན་རྣམས་ཡན་ལག་གི་ཉམས་ཡིན། ཀླུ་ཀུན་ཏུ་དགའ་བའི་ཟློས་གར་ནང་གྱི་དཔའ་བའི་ཉམས་ཀྱི་མཚོན་གཞི་ལ།
ཞེས་དང་། ཡང་སློབ་དཔོན་ནོར་རྒྱལ་གྱིས་ངོ་བོ་བཅུའི་ནང་དུ་དཔའ་བའི་ཉམས་ལ་རྣམ་པ་གསུམ། སྙིང་རྗེས་དཔའ་བ། གཡུལ་གྱི་དཔའ་བ། འབྱོར་གྱི་དཔའ་བ་བཅས་གསུམ་དུ་འདོད།
འདི་ནི་རྒྱལ་སྲས་སྤྲིན་གྱི་བཞོན་པ་རྒྱལ་སྲིད་སྐྱུར་ནས་ནགས་སུ་གཤེགས་པའི་དགོངས་འཆར་འདོན་པ་ལ།གྲོགས་པོ་བིདཱུ་ཥ་ཀས་ཁྲོས་པའི་སྒོ་ནས།ཁྱོད་གསོན་བཞིན་དུ་ཤི་ལ་ཉེ་བའི་རྒན་རྒོན་འདི་དག་ནང་བཞིན་ནགས་སུ་གཤེགས་ནས་བཞུགས་ན།དཀའ་སྡུག་འཁྱགས་ལྟོགས་ཀྱི་གནས་བབ་གཟོད་ཐབས་མེད་པས།་དེ་བས་རེ་ཞིག་ཕ་མའི་ཞབས་ཞུར་ཕེབས་པ་ལས་ཕྱིར་བཟློག་ལ།རྒྱལ་སྲིད་ཀྱི་བདེ་བ་ཉམས་སུ་མྱོང་བར་བྱོས་ཤིག།ཅེས་ནན་གྱི་ཞུས་པའི་ལན་དུ།རྒྱལ་སྲས་ཀྱིས་ཅིས་ཀྱང་ཕ་མའི་ཞབས་ཞུའི་ཆེད་དུ་ནགས་སུ་གཤེགས་པའི་རྒྱུ་མཚན་བགྲང་པའི་སྙན་ཚིག་དུམ་བུ་ཞིག་ཡིན།
བརྗོད་བྱའི་དོན་ནི།རྒྱལ་སྲས་སྤྲིན་གྱི་བཞོན་པ་རང་ཉིད་རྒྱལ་སྲིད་མངའ་ཐང་ལོངས་སྤྱོད་ཇི་ཙམ་ཕུན་སུམ་ཚོགས་ན་ཡང་།ཕ་མའི་འཁྲིས་ལ་བསྡད་ནས་ཕ་མ་ལ་ཞབས་སྒྲུབ་པ་ལས་ལྷག་པའི་སྤྲོ་སྣང་མི་ལྡན་ནོ།།ཞེས་པ་དེ་ཡིན།
ཚིག་རྒྱན་ནི།རྒྱལ་སྲས་གཞིས་སུ་བཞུགས་རྒྱུ་དགག་བྱར་བྱས་ནས་དེ་འགོག་བྱེད་འགལ་བ་བ་ཅན་གྱི་ཆོས་འགའ་ཞིག་བཀོད་ནས་དགག་བྱ་དེ་ཉིད་འགོག་པར་བྱེད་པས།འགལ་བ་ཅན་གྱི་འགོག་རྒྱན་ཡིན།
སྡེབ་སྦྱོར་ནི།ཚེག་བར་བཅུ་དགུ་པ་མཐའ་མ་ལ་ངལ་གསོ་ཐོབ་པའི་ཚིགས་བཅད་ཀྱི་ལུས་ཏེ།ལེགས་སྦྱར་གྱི་ལུགས་སུ་ཤིན་ཏུ་བསྟན་འཛིན་ཞེས་པ་དེ་ཡིན།
ཞེས་རྒྱ་གར་སློབ་དཔོན་ནོར་རྒྱལ་ ्ཞེས་བྱ་བས་མཛད་པའི་ངོ་བོ་བཅུ་ ू्ཞེས་བྱ་བའི་གཞུང་གི་ནང་དུ་དྲངས་པའི་འདྲེན་པ་པོའི་ཡོན་ཏན་དག་བཤད་པ་དཔེར་ན།
སྐབས་སུ་བབས་པའི་ཀླུ་ཀུན་ཏུ་དགའ་བའི་ཟློས་གར་ནང་གི་འདྲེན་པ་པོ་སྤྲིན་གྱི་བཞོན་པ་ལ་མི་ལྡན་པ་མེད་ན་བྱེ་བྲག་ཏུ་གཤམ་དུ་བཤད་པར་བྱའོ༎
ཀླུ་ཀུན་ཏུ་དགའ་བའི་ཟློས་གར་ནང་གི་འདྲེན་པ་པོ་སྤྲིན་གྱི་བཞོན་པའི་ཐུན་མོང་མ་ཡིན་པའི་ཁྱད་ཆོས་དག་ནི།རྒྱ་གར་གྱི་རྩོམ་རིག་ནང་འདྲེན་པ་པོ་དབྱེ་བ་བཞི་ཡོད། དཔའ་བ་དང་རྒྱ་ཆེ་བ། དཔའ་བ་དང་འཇོ་སྒེག་ལྡན་པ། དཔའ་ཞིང་ཞི་བ། དཔའ་ལ་རྒོད་པ་བཅས་སོ༎ དེ་བཞིའི་ཁྲོད་ནས་སྤྲིན་གྱི་བཞོན་པ་ནི་དཔའ་བ་དང་རྒྱ་ཆེ་བའི་ཉམས་དང་ལྡན་པའི་རྒྱལ་སྲས་ཤིག་ཡིན། དེ་ཇི་ལྟར་ཞེ་ན། མྱ་ངན་དང་ཁྲོ་བའི་ཚོར་འདུས་རྣམ་པར་འགྱུར་བ་མེད་པ་དང་། ཤིན་ཏུ་སྒམ་པ། བཟོད་པའི་བདག་ཉིད་ཅན་གང་ཞིག་ཁ་བསགས་ཀྱིས་བསླུ་བ་མེད་པ། སྤྱོད་པ་བཙུན་པ། དཔེར་ན་ངོ་བོ་བཅུའི་ནང་དུ་བཤད་པ་ལྟར་གཤམ་གསལ།
ཞེས་སྤྲིན་གྱི་བཞོན་པའི་སྙིང་རྗེ་དང་གཏོང་ཕོད་ཀྱི་སྙིང་སྟོབས་ལ་བརྟེན་ནས་རྒྱ་ཆེ་མང་ཚོགས་ཀྱི་བསམ་བློའི་ནས་ཁོང་འཇིག་རྟེན་འདིར་མེད་ན་འཇིག་རྟེན་སྟོང་པ་ཡི་པ་དང་ཁྱད་མེད་པ་ལྟ་བུའི་རིན་ཐང་གི་གོང་ཚོད་བཞལ་བ་འདིའི་ཐོག་ནས་ཁོང་གི་ཐུན་མོང་མིན་པའི་བྱ་སྤྱད་ཀྱི་ཁྱད་ཆོས་དེ་མངོན་ཐུབ་པ་ཞིག་ཡིན།
ལེགས་སྦྱར་སྒྲ་ལ་ཨཾ་ག་འམ་བཾ་ག་ं, ंཞེས་བྱ་བ་གཞུང་ཁག་ལས་གསལ། བྱང་ཤར་དང་ལྷོའི་མཚམས་ཀྱི་ཨེ་ཤི་ཡའི་ཡུལ་གྲུ་ཞིག་དང་། ད་ལྟའི་ཆ་ལ་བཾ་གཱ་ལ་རང་བཙན་རྒྱལ་ཁབ་བཱཾ་གླཱ་དེ་ཤ་ཞེས་བཾ་གཱ་ལ་ཡི་ཤར་ཕྱོགས་ན་ཡོད་པ་ཞིག་དང་། ཡང་རྒྱ་གར་གྱི་མངའ་ཁོངས་སུ་ཡོད་པ་རྒྱ་གར་གྱི་མངའ་སྡེ་ཞིག་སྟེ་ནུབ་བཾ་གཱ་ལ་ཞེས་བྱ་བ་ཡིན། དེ་ཡང་བཾ་གཱ་ལཱིའི་མངའ་སྡེའི་གྲོང་སྡེ་མང་པོ་ཞིག་སྔར་གྱི་རྒྱལ་པོ་ཁག་དང་དབྱིན་ཇིའི་བཙན་འཛུལ་གྱི་སྐབས་སུ་ཉེ་འཁོར་གྱི་མངའ་སྡེ་ཏྲི་པུ་རཱ་དང་། ཨུ་རི་སཱ། བི་ཧཱ་ར་བཅས་ལ་ཤོར།
ལོ་རྒྱུས་ཀྱི་རྒྱབ་ལྗོངས།མནའ་བོའི་དུས་སུ་བཾ་གཱ་ལ་ཞེས་བྱ་བ་ནི་རྒྱ་གར་གྱི་ཡུལ་དབུས་འགྱུར་འཆང་ དང་། ཨཾ་གའི་ं གྲོང་གི་མངའ་ཁོངས་ཡིན། དུས་རབས་བར་པའི་སྐབས་སུ་དི་ལླཱི་ि्ी མངའ་ཁོངས་སུ་གྱུར།
སྤྲིན་གྱི་བཞོན་པའི་ཁྱད་ཆོས་འདི་ཡིན། རང་ཉིད་ཀྱི་འདོད་པར་སྐྱེ་བ་ཡོད་དོ་ཅོག་སྙིང་རྗེ་གཞན་ཕན་གྱིས་སྣུམ་པའི་བྱང་ཆུབ་ཀྱི་སེམས་དང་ལྡན་པར་འགྱུར་བ་དེ་ཡིན།
དགའ་བ་འཕེལ་ནི། དུས་རབས་དྲུག་པའི་འཇུག་ནས་བདུན་པའི་དུས་དཀྱིལ་བར་གྱི་མི་ཡིན་ཞིང་།སྐབས་དེར་འཕགས་ཡུལ་དུ་ཅུང་གྲགས་ཆེ་བའི་ཕྱི་ནང་གི་མཁས་པ་ཁག་གཅིག་གི་མཚུན་གཞུང་རགས་ཙམ་བཀོད་ན།ལོ་རྒྱུས་ཞིབ་འཇུག་པ་ཚོར་ཕན་ཐོགས་ངེས་ཅན་ཞིག་ཡོང་སྲིད་སྙམ།
རྒྱ་གར་གྱི་གཏམ་རྒྱུད་ཆེན་མོ་མིང་དངོས་ལ་མ་ཧཱ་བྷཱ་ར་ཏ་ཞེས་བྱ་བ་དང་། མ་ཧཱ་ཞེས་བྱ་བ་ཆེན་པོ་དང་བྷཱ་ར་ཏ་ནི་ཁྱིམ་རྒྱུད་གཅིག་གི་མིང་ངོ་༎ དེ་ནང་གཏམ་རྒྱུད་ཆེན་མོ་དེའི་ལེའུ་དང་པོའི་ཤློཀ་དང་པོ་དེ་ལ།
ནམ་མཁའ་ལྡིང་གིས་འདྲེན་པ་པོ་སྤྲིན་གྱི་བཞོན་པའི་ལུས་ཀྱི་ཤ་རྣམས་ཟས་ལ་རུས་པ་འཆའ་བཞིན་དུ་འདྲེན་པས།
ཀླུ་ཀུན་ཏུ་དགའ་བའི་ཟློས་གར་གྱི་ཤིས་བརྗོད་ཚིགས་བཅད་གསུམ་དང་།གླེང་གཞི་ཚིགས་བཅད་གཉིས།མཚན་མ་དང་པོ་ཚིགས་བཅད་ཤླཽཀ་བཅོ་ལྔ་ཡོད་ཅིང་།དེ་དག་གི་སྐད་དོད་ལེགས་སྦྱར་གྱི་མ་ཡིག་དང་།རྒྱབ་ལྗོངས་མཚམས་སྦྱོར།གོ་དོན་སྙིང་བསྡུས།ཚིག་གི་འགྲེལ།རྒྱན་གྱི་ངོས་འཛིན།ལུས་ཀྱི་སྡེབ་སྦྱོར་བཅས་རེ་རེ་ནས་མདོར་བསྡུས་རེ་འགོད་པ།
༢ འཕགས་ཡུལ་བའི་ཟློས་གར་གྱི་བསྟན་བཅོས་དང་གཞུང་ལུགས་གྲགས་ཆེ་བ་ཁག་གཅིག་གི་ཐོ་གཞུང་རེའུ་མིག
ཀླུ་ཀུན་ཏུ་དགའ་བའི་ཟློས་གར་ལས་འབྱུང་བའི་ཤིས་བརྗོད་ཚིགས་བཅད་རྣམས་ཀྱི་འགྲེལ་བརྗོད།
ཚད་མའི་གཞུང་ལ་སློབ་གཉེར་བྱེད་སྐབས་སློབ་དཔོན་ཆོས་གྲགས་ཀྱི་མཛད་པའི་ཚད་མ་རྣམ་འགྲེལ་རྩ་བ་དང། རྒྱལ་ཚབ་རིན་པོ་ཆེས་མཛད་པའི་རྣམ་འགྲེལ་འགྲེལ་བ་མཐར་ལམ་གསལ་བྱེད་གང་རུང་བློ་འཛིན་ཐོག རྒྱལ་ཚབ་རིན་པོ་ཆེས་མཛད་པའི་རྣམ་འགྲེལ་མཐར་ལམ་གསལ་བྱེད་དཔེ་འཁྲིད་སྟེང་དེའི་ཐད་ཀྱི་ཀྱི་ཚད་མ་ཀུན་བཏུས་དང་རྣམ་འགྲེལ་རྩ་བ་བཅས་ཀྱི་འགྲེལ་བཤད་དང། དེའི་སྟེང་མཁས་གྲུབ་དགེ་ལེགས་དཔལ་བཟང་གིས་མཛད་པའི་ཊིཀ་ཆེན་རིགས་པའི་རྒྱ་མཚོ་དང་གྲྭ་ཚང་སོ་སོའི་ཚད་མའི་ཡིག་ཆའི་སྟེང་ནས་དཀའ་གནད་ལ་དོགས་དཔྱོད་བྱེད་པའི་སྲོལ་ཡོད་པ་དང།
སློབ་དཔོན་འཕགས་པ་ལྷ་ཡབ་སྲས་འདི་གཉིས་ཀྱི་དབུ་མའི་བསྟན་བཅོས་མཛད་པ་ལས་ཕྱི་དོན་ཡོད་མེད་ཀྱི་ཚུལ་གསལ་བར་མ་མཛད་ལ། དེའི་རྗེས་སུ་སློབ་དཔོན་ལེགས་ལྡན་འབྱེད་ཀྱི་ཕྱི་དོན་མེད་པའི་ལུགས་སུན་ཕྱུང་སྟེ་ཐ་སྙད་དུ་ཕྱི་དོན་ཡོད་པར་འདོད་པའི་མདོ་སྡེ་སྤྱོད་པའི་དབུ་མ་རང་རྒྱུད་པའི་སྲོལ་གཏོད་མཛད། དེ་ནས་སློབ་དཔོན་ཞི་བ་འཚོས་རྣལ་འབྱོར་སྤྱོད་པའི་གཞུང་ལ་བརྟེན་ནས་ཐ་སྙད་དུ་ཕྱི་དོན་མེད་པ་དང༌། དོན་དམ་པར་ཕྱི་དོན་སེམས་ལ་སོགས་པ་རང་བཞིན་མེད་པར་བསྟན་ནས་རྣལ་འབྱོར་སྤྱོད་པའི་དབུ་མ་རང་རྒྱུད་པའི་སྲོལ་གཏོད་མཛད།
འདུལ་བའི་གཞུང་ལ་སྦྱང་པ་བྱེད་སྐབས། སློབ་དཔོན་ཡོན་ཏན་འོད་ཀྱི་འདུལ་བ་མདོ་རྩ་བ་དང་འདུལ་བ་སྡོམ་གང་རུང་ཞིག་བློ་འཛིན་གཞིར་གཞག་ཐོག མཚོ་ཊིཀ་ཉི་མའི་འོད་ཟེར་དང་། རྒྱལ་བ་དགེ་འདུན་གྲུབ་ཀྱི་མཛད་པའི་འདུལ་བའི་ཊིཀ་ཆེན་རིན་ཆེན་ཕྲེང་བ་བཅས་སྦྱར་ཏེ་དཔེ་འཁྲིད་བྱེད་པའི་སྲོལ་བཟང་པོ་ཡོད་པ་དང། དེའི་སྟེང་གྲྭ་ཚང་སོ་སོའི་འདུལ་བའི་མཐའ་དཔྱོད་ཀྱི་སྟེང་ནས་དོགས་དཔྱོད་བྱེད་པ་སོགས་ཀྱི་སྒོ་ནས་འདུལ་བ་ལུང་སྡེ་བཞི་ལ་རྒྱུན་དུ་འདྲིས་ཆ་གནང་བ་སོགས་འདུལ་བའི་རྩ་འགྲེལ་ལ་སློབ་གཉེར་བྱེད་པ་ཡིན།
༢༽ ལྟ་བ་སྒོམ་པ་སྤྱོད་པ་གསུམ་གྱི་དབང་དུ་བྱས་པའི་རྒྱུ་མཚན་ནི་ཐེག་པ་ཆེན་པོའི་ལྟ་བ་དབུ་མ་དང་ཚད་མ་གཉིས་ཀྱི་གཙོ་བོར་སྟོན་པ་དང༌། ཐེག་པ་ཆེན་པོའི་སྤྱོད་པ་ནི་ཕར་ཕྱིན་གྱིས་གཙོ་བོར་སྟོན། ཐེག་པ་ཆུང་ངུའི་ལྟ་བ་དང་སྤྱོད་པ་གཉིས་མཛོད་ཀྱིས་འཆད། ཐེག་པ་ཆེ་ཆུང་གཉིས་ཐུན་མོང་གི་ཚུལ་ཁྲིམས་ནི་འདུལ་བས་འཆད། ཐེག་པ་ཆེ་ཆུང་གཉིས་ཀྱི་སྒོམ་པ་ནི་ལྟ་སྤྱོད་གཉིས་བཤད་པའི་ཞར་ལ་སློབ་སྦྱོང་བྱས་ན་ཐེག་པ་ཆེ་ཆུང་གཉིས་ཀའི་ལྟ་སྒོམ་སྤྱོད་གསུམ་གྱི་རྣམ་གཞག་མ་འདྲེས་པར་ཤེས་ཐུབ་པ་ཡིན།
མཛོད་ཀྱི་གཞུང་ལ་སྦྱང་པ་བྱེད་སྐབས། སློབ་དཔོན་དབྱིགས་གཉེན་ཀྱིས་མཛད་པའི་མཛོད་རྩ་བ། མཛོད་སྡོམ་གང་རུང་དང་། མཆིམས་འཇམ་དཔལ་དབྱངས་ཀྱིས་མཛད་པའི་མཆིམས་མཛོད་ཀྱི་བར་སྡོམ་བཅས་བློ་འཛིན་གཞིར་གཞག་སྟེང། མཛོད་རྩ་འགྲེལ། མཆིམས་མཛོད། མཛོད་འགྲེལ་མཐར་ལམ་གསལ་བྱེད་བཅས་སྦྱར་ཏེ་དཔེ་འཁྲིད་བྱེད་པའི་སྲོལ་བཟང་ཡོད་པ་དང། དེའི་སྟེང་གྲྭ་ཚང་སོ་སོའི་མཛོད་ཀྱི་མཐའ་དཔྱོད་སྟེང་ནས་དོགས་དཔྱོད་བྱེད་པའི་སྒོ་ནས་མཛོད་གཞུང་མཐའ་དག་ལ་སློབ་གཉེར་བྱེད་པ་ཡིན།
བོད་གངས་ཅན་གྱི་ལྗོངས་སུ་བསྟན་པ་སྔ་དར་འགོ་ཚུགས་པ་ནས་བཟུང་དགོན་སྡེ་ཆེ་ཆུང་སྣ་ཚོགས་ཇེ་རྒྱས་ཇེ་འཕེལ་དུ་སོང་སྟེ་དགོན་སྡེ་ཕལ་མོ་ཆེས་གཞུང་ཆེན་བཀའ་པོད་ལྔའི་སློབ་གཉེར་གཙོ་བོར་གནང་གི་ཡོད་པས་མཚན་ཉིད་ཀྱི་གྲྭ་ས་ཞེས་ཀྱང་ཟེར། བསྟན་པ་ཕྱི་དར་གྱི་དུས་ནས་བཟུང་ད་ལྟ་བར་མཚན་ཉིད་ཀྱི་གྲྭ་ས་མང་དུ་ཡོད་པ་རྣམས་ཀྱིས་བཀའ་པོད་ལྔ་ལ་སློབ་གཉེར་གནང་རྒྱུ་གཙོ་བོར་ཤུགས་སྣོན་མཛད་བཞིན་པ་དེར་རྒྱུ་མཚན་ཤིན་ཏུ་མང་སྟེ།
གཞན་ཡང་བོད་གངས་ཅན་ལྗོངས་ཀྱི་ཆོས་ལུགས་རིས་མེད་ཀྱི་མཁས་པ་མང་པོས་བརྩམས་པའི་ཕར་ཕྱིན་གྱི་གཞུང་གི་འགྲེལ་པ་ནི་མཐའ་ཡས་ཤིང༌། བྱམས་ཆོས་སྡེ་ལྔ་དང༌། ས་སྡེ་ལྔ་རྣམས་ལས་མང་ཆེ་བ་ནི་རྒྱལ་པོ་ཁྲི་སྲོང་ལྡེའུ་བཙན་གྱི་དུས་སུ་ལོ་ཙཱ་བ་ཞང་ཡེ་ཤེས་སྡེས་བོད་སྐད་དུ་བསྒྱུར་བ་ཡིན་ལ། འགའ་ཞིག་དུས་རབས་བཅུ་གཅིག་པའི་མཇུག་ཏུ་རྔོག་ལོ་ཙཱ་བ་བློ་ལྡན་ཤེས་རབ་ཀྱིས་བསྒྱུར་བ་ཡིན་ནོ།།
༣༽ ནང་པ་སངས་རྒྱས་པའི་གྲུབ་མཐའི་དབང་དུ་བྱས་པའི་གྲུབ་མཐའ་སྨྲ་བ་ལ་བྱེ་མདོ་གཉིས་དང༌། དབུ་སེམས་གཉིས་ཏེ་བཞི་ཡོད་པ་སོ་སོའི་ལྟ་ཚུལ་རྣམས་ཐེམ་སྐས་ཀྱི་རིམ་པ་དང་འདྲ་བར་གོམ་པ་རིམ་བགྲོད་ཀྱིས་དབུ་མའི་ལྟ་བར་འཛེགས་ཐུབ་པའི་ཁྱད་ཆོས་ཡོད་པ་དེ་བཀའ་པོད་ལྔ་ལ་ཐོས་བསམ་ལེགས་པར་བྱས་པའི་རྗེས་སུ་རྟོགས་ཐུབ་པ་དེ་ཡིན།
༡༽ བཀའ་པོད་ལྔ་ནི་སྡེ་སྣོད་གསུམ་གྱི་སྡོམ་ཡིན་པ་སྟེ། ཚད་མ་དང་དབུ་མ། མཛོད་གསུམ་ནི་མངོན་པའི་སྡེ་སྣོད་ཀྱི་སྡོམ། ཕར་ཕྱིན་ནི་མདོ་སྡེའི་སྡེ་སྣོད་ཀྱི་སྡོམ། འདུལ་བ་ནི་ཐེག་པ་ཆེ་ཆུང་གཉིས་ཀའི་འདུལ་བའི་སྡེ་སྣོད་ཀྱི་སྡོམ་བཅས་ཡིན།
བརྗོད་བྱའི་ཆ་ནས་ཀྱང། དབུ་མ། ཕར་ཕྱིན། རྣམ་འགྲེལ་གསུམ་དུ་བརྗོད་བྱ་ལྐོག་གྱུར་བཙོ་བོར་སྟོན་ཅིང། མངོན་པ་དང། འདུལ་བ་གཉིས་ཀྱི་བརྗོད་བྱ་མངོན་གྱུར་གཙོ་བོར་སྟོན་པར་བྱེད་ཡིན།
གཉིས། ཡུལ་གཞན་ན་གནས་པའི་བོད་མི་རིགས་དག་གིས་མི་རིགས་ཕན་ཚུན་བར་འགྲོགས་འདྲིས་བྱེད་སྐབས་ཁེངས་ཆུང་བག་ཡོད་དང་གཞུང་དྲང་བྱམས་ལྡན་བྱ་རྒྱུ།
སྡེ་རོང་ཚེ་རིང་དོན་འགྲུབ་ཀྱིས་གྲོང་ཁྱེར་ཆེ་འབྲིང་གི་བོད་རིགས་སྤུན་ཟླ་རྣམས་ལ་སྤྲིངས་པའི་འཕྲིན།
གཅིག མི་རིགས་རང་རྩིས་རང་རྟོན་ཡོད་པ་ནི་བག་ཆགས་ལེགས་པོ་འཇོག་པའི་གཞི་རྩའི་འབྱུང་ཁུངས་རེད།
འདི་ལས་རྐང་བའི་ཡིག་འབྲུ་དྲུག་གམ་བདུན་ཅན་ནི་གཙོ་ཆེ་ལ་དེ་ལས་བརྒལ་བ་ཅན་ཉུང་བ་ཡིན་ལ། ཚིག་སྔ་མའི་ཚིག་རྐང་དག་ནང་ཕན་ཚུན་དོ་མཉམ་པ་ཤས་ཆེ་ལ། མི་མཉམ་པའང་རེ་འགའ་ཡོད་དེ།
དཔེར་ན། བྱ་མིན་པའི་གཤོག་པ་ཅན། བྱིའུ་མིན་པའི་སྡེར་མོ་ཅན། འབྲོང་མིན་པའི་རྭ་ཁ་ཅན། སྟག་མིན་པའི་ཐིག་ལེ་ཅན། ཨ་བྲ་མིན་པའི་ཁོང་འཛུལ་ཅན། བྱ་ཙི་ཏོ་གསེར་གྱི་མཆུ་ཏོ་ཅན། རྒྱ་མཚོའི་ཐོག་ལ་སོང་ནས་ཆུ་ཞིག་འཐུང་། རྒྱ་མཚོའི་ཁ་ལ་བུད་ནས་ངལ་ཞིག་གསོས། ངལ་ཞིག་གསོས་ནས་གོམ་པ་སྤོས། གོམ་པ་སྤོས་ནས་དགོན་པ་ཆགས། ཞེས་པ་ལྟ་བུའོ།། གཞན་ཚིག་རྐང་དྲུག་གམ་བརྒྱད་ཅན་སོགས་ཀྱང་ཡོད་ན་ཡང་། འདིར་རྒྱུན་བཀོད་དཔེ་འགའ་བཀོད་པ་ཡིན།
མདོར་ན་ཁེད་ཚིག་གི་ལུས་ཀྱི་རང་གཤིས་གཙོ་བོ་ནི་རྐང་བ་ཉུང་ལ། ཚིག་རྐང་ལའང་འབྲུ་གྲངས་མང་པོར་མི་སྙེགས་པ་དང་། ཚིག་རྐང་གཉིས་ཡན་ཡོད་པའི་ཁེད་ཚིག་དག་གི་རྐང་བའི་འབྲུ་གྲངས་མཉམ་པ་ཤས་ཆེ་ལ། ཚུལ་དེ་དག་གིས་ངག་ཐོག་གི་ཁེད་ཚིག་ནི་རྫོབ་རིང་མིན་པ་དང་། རྗོད་ཟོལ་ཡང་ཞིང་ཚིག་གདངས་རང་དབང་བ་ཡིན་པ་སོགས་ཀྱི་རང་གཤིས་དེ་མངོན་གྱི་ཡོད། ཡང་ཚིག་རྐང་མང་པོ་ཅན་དང་ཚིག་རྐང་གི་འབྲུ་གྲངས་མང་པོ་ཅན་འགའ་རེ་ཡོད་པ་དེ་དག་ནི་དོན་ལ་ཚིག་རྒྱན་སྐབས་ཀྱི་གབ་ཚིག་གི་དཔེ་ལས་དྲངས་པར་ཤས་ཆེ་ཞིང་། དེ་ལ་ངག་ཐོག་གི་ཁེད་ཚིག་རྣལ་མའི་ཁྱད་ཆོས་དེ་མི་ལྡན་ནོ།།
རྐང་བཞི་མ་ལའང་རྐང་བ་རིང་བོ་ཅན་དང་ཐུང་བ་ཅན་ཅི་རིགས་ཡོད་ལ། རྐང་བ་བཞི་མའི་རྐང་བ་དག་ནང་ཕན་ཚུན་དོ་མཉམ་པ་ཤས་ཆེ་ལ་མི་མཉམ་པ་ཅན་ཡང་ཉུང་ཟད་རེ་ཡོད་དོ། །
དཔེར་ན། ནག་ར་མ། ནུ་གྱོང་མ། ཉིན་ཤི་མ། མཚན་ལངས་མ། ཕ་ཀོ་ཞྭ་ཅན། བུ་ཕྱིང་ཞྭ་ཅན། བུས་ཕར་བརྡུང་། ཕས་འུར་བརྒྱབ། ལྕགས་ཤིང་མཉམ་འགྲོ། ལུག་གི་མགོ་བོ་ཅན། ཟ་དུས་འོག་མ་ནས་བཟའ། གཏོང་དུས་མགོ་བོའི་དཀྱིལ་ནས་གཏོང་། ཞེས་པ་ལྟ་བུ་ནི་འབྲུ་ཉུང་རྐང་བཞི་མ་དང་། གཞན་འབྲུ་མང་རྐང་བཞི་མ་ཡང་ཡོད་དེ།
དཔེར་ན། སྐྱེས་གཟུགས་དྲང་བའི་དཔའ་བོ་ཞིག ཀླད་པའི་གཙུག་ན་ཁ་ཞིག་ཡོད། འགྲམ་པའི་ཐོག་ལ་སྤུ་ཞིག་ཡོད། རྐང་བའི་མཐིལ་ན་མཆེ་བ་ཡོད། ལུས་གཟུགས་དབུགས་ཀྱིས་གང་བའི་ར་རྒན་མ། བགྲོད་བྱེད་རྐང་ལག་མེད་པས་འཕག་འཕག་བྱེད། ལྕགས་ཀྱི་མཆུ་རིང་ས་གཞའི་གཏིང་དུ་ཟུག མྱ་ངན་གདུང་བ་དྲག་པོ་འབྲུག་ལྟར་སྒྲོགས། ཞེས་པ་ལྟ་བུ་སོགས་ཏེ། དེ་ཡང་འདི་ལ་རྐང་བ་རིང་བོ་ཅན་ལ་འབྲུ་གྲངས་བཅུའམ་བཅུ་གཅིག་སོགས་ལས་བརྒལ་ན་ངག་ཐོག་གི་ཤོད་སྲོལ་གྱི་གཤིས་ཀ་ཡལ་འགྲོ་བས་རྐང་བ་རིང་བོའམ་འབྲུ་མང་བོ་ཅན་ནི་ཉུང་ངོ། །
ཚིག་རྐང་གསུམ་མ་ལའང་རྐང་བ་རིང་ཐུང་ཅི་རིགས་ཡིན་ལ། རྐང་བའི་འབྲུ་གྲངས་ཉུང་མཐའ་བཞི་དང་མང་མཐའ་བཅུ་གཉིས་ཅན་གྱི་བར་དུ་འབྲུ་ཉུང་ལ་ཕྱོགས་པ་དག་རྒྱུན་ཤོད་ཡིན་ལ་མང་ཉུང་གི་མཐའ་དེ་ལས་བརྒལ་བ་དཀོན་པ་ཡིན།
ཁེད་ཚིག་རྐང་གཅིག་མ་ལ་འབྲུ་གྲངས་མང་ཉུང་ཅི་རིགས་ཡོད་ཀྱང་། ཉུང་མཐའ་བཞི་དང་མང་མཐའ་བཅུ་གཉིས་ཅན་ཡང་ཡོད་ཀྱང་དེ་ལས་མང་བ་དཀོན་པ་ཡིན་ནོ། །
དཔེར་ན། གཤོག་ཅན་བླ་མ། ང་མ་ཐུག་འཐོར་འགྲོ མི་བརྒྱས་སྐེ་རགས་གཅིག་བཅིངས། ཆུ་ཁ་ནས་འཐུང་ན་ཁ་ནས་སྐྱུགས། ར་ཤི་བའི་རྐུབ་ལ་ལྕགས་ཀྱི་མཆུ་ཏོ་སྐྱེས ཞེས་པ་ལྟ་བུ་སྟེ། ལུས་འབྲུ་གྲངས་སྡེབ་སྟངས་ཤིག་ཡིན་ལ། དེ་ཡང་འབྲུ་གྲངས་གཅིག་འདྲ་ཡིན་པ་ལ་སྡེབ་སྦྱོར་བྱེད་སྟངས་མ་འདྲ་བ་རེ་ཡང་ཡོད་དེ། འབྲུ་མ་བཅུ་ཅན་པོ་ལ་བྲག་ཕུག་གཅིག་ལ་དཀར་གོང་ཉི་ཤུ་རྩ་བརྒྱད་ཅེས་ཚེ་འབྲུ་མ་ཆ་ཆ་བྱས་པའི་སྒྲིག་སྟངས་ཅན་དང་། མཐའ་འགོ་མཇུག་འགྲིལ་གྲབས་ཡོད་ལ་འགྲིལ་རྒྱུ་མེད་ཅེས་པ་ལྟ་བུ་ནི་ཐོག་མཐའ་གཉིས་ཡ་གྲངས་སུ་བཞག་པ་ཅན་ལྟ་བུ་སོགས་ནང་གསེས་ཀྱི་དབྱེ་བ་ཡང་ཡོད།
ཚིག་རྐང་གཉིས་མ་ལ་ཚིག་རྐང་རིང་བོ་ཅན་དང་ཐུང་བ་ཅན་གང་རུང་ཡོད་ལ། རྐང་བ་དག་ནང་ཕན་ཚུན་དོ་མཉམ་ཡིན་མིན་ཅི་རིགས་ཡོད་དོ། །
དཔེར་ན། ཉིན་རྒྱག་མ། མཚན་སྟོང་མ། བླ་མ་བརྒྱ་ཡོད། རྒྱུ་མ་གཅིག་ཡིན། རྩ་ཁ་ནས་ཟ། ལྕི་བ་ཀླད་ནས་གཏོང་། ཕ་ཉམ་ཆུང་ཤིག་ལྟ་བུ། བུ་རྒོད་པོ་སྟག་ལྟ་བུ། ཤིང་གི་ལུས་ལ་ལྕགས་ཀྱི་སོ། ཁ་ནས་ཟ་ཞིང་ཀླད་ནས་སྐྱུག ཕྲུ་གུ་ཉི་ཤུ་རྩ་བརྒྱད་ཁང་ཆུང་གཅིག་ལ་བསྡད། བན་ཆུང་གཅིག་གིས་ཟ་མ་བགོ་བྱ་བྱེད ཅེས་པ་ལྟ་བུ་སྟེ། མདོར་ན་རྐང་བ་གཉིས་ཀའི་འབྲུ་གྲངས་བཅུ་ལས་བརྒལ་བ་ཅན་དཀོན་པ་ཡིན་ནོ། །
རིགས་འདི་དངོས་པོའི་ངོ་བོའི་ཐོག་ནས་ལྡན་མིན་འདུ་བྱེད་ཀྱི་ཁོངས་སུ་འགྲོ་བའི་བྱ་འགུལ་གྱི་རྒྱུན་ཞིག་བརྗོད་བྱའམ་ཁེད་བྱར་བཀོད་པ་ལ། དཔེར་ན། མི་བཅུས་མི་ལྔ་ཁུང་ལ་བཅུག ཁུང་ཁར་སྐུད་པའི་ཐིག་ཅིག་བརྒྱབ། ཕ་ཀོ་ཞྭ་ཅན། བུ་ཕྱིང་ཞྭ་ཅན། བུས་ཕར་བརྡུང་། ཕས་འུར་བརྒྱབ། བྲག་དམར་སྐེད་ནས་ར་མ་སྔོན་མོ་རྒྱ་འདུག་བྱས་ནས། རེའུ་སྔོན་མོ་ལ་ནུ་མ་ལྡུད་ཀི །ཞེས་པ་ལྟ་བུའོ། །
དེ་ལ་ཡང་ཁེད་བྱའི་བེམ་པོ་རྐྱང་འདུས་གང་ཡིན་གྱི་ཐད་ནས། བེམ་པོ་རྐྱང་བ་གང་ཞིག་བརྗོད་བྱའམ་ཁེད་བྱར་བཀོད་པའི་དོན་ཅན་ལ། དཔེར་ན། བལྟས་ན་མེད་ཀྱང་རེག་ན་ཡོད། ཅེས་པ་ལྟ་བུ་དང་། བེམ་པོ་འདུས་མ་ཞིག་བརྗོད་བྱའམ་ཁེད་བྱར་བཀོད་པའི་དོན་ཅན་ལ། དཔེར་ན། ཀོ་བའི་གཞུ་ཞིག དུང་གི་མདའ་ཞིག ཤིང་གི་འབེན་ཞིག ཞེས་པ་ལྟ་བུའོ། །
ཁེད་ཚིག་ཅེས་པ་ནི་ཁེད་བྱའི་དོན་དེ་གཙོ་བོ་དངོས་པ་འདྲ་བཞག་ཅིག་བརྗོད་པའི་ཟོལ་ལ་ཁ་བསྒྱུར་ནས་སྐབས་ག་རེ་ཡིན་པ་ཚོད་བགམ་དུ་དཔོག་པའམ་ཁེད་རྒྱུའི་རྩེ་མོའི་ཚིག་གི་རིགས་སྡེ་ཞིག་ཡིན་ལ། དེ་ཡང་བརྗོད་པ་ལ་ཞུགས་ཚེ། ཚིག་དུམ་གཏན་འཇགས་མ་གཞན་དག་དང་འདྲ་བར་རང་ཉིད་ནི་ཚིག་རྣལ་མའི་གོ་ས་འཛིན་པའི་བྱེད་ནུས་ཅན་ཡིན། ཁེད་ཚིག་གི་ངོ་བོ་ནི་རང་གི་ལུས་སྲོག་རྒྱན་གསུམ་གྱིས་གྲུབ་པ་ཡིན།
དེ་ནི་བེམ་པོའམ་བེམ་ཤེས་འདུས་མ་ལྡན་མིན་འདུ་བྱེད་གང་ཟག་ལྟ་བུ་སོགས་དངོས་པོའི་བྱེ་བྲག་འདུས་མ་ཅན་གྱི་ཁེད་བྱ་གྲངས་ཚད་ལ་གནས་པ་ཞིག་བརྗོད་བྱའི་སྲོག་ཡིན། དཔེར་ན། རྨུག་པ་ཅན་གྱི་ཤ་གཟན་གསུམ། ཨ་འདྲ་འདྲ་བཞི། བརྡ་ཡང་བརྡ་ལྔ། ཨ་ཀྲབ་ཀྲབ་དྲུག ཨ་མཚར་མཚར་དགུ། ཨ་བཅུ་ཆ་བཅུ་ཞེས་པ་སོགས་ལྟ་བུའོ། །
དེ་ནི་བོད་དུ་དུས་ནམ་ཞིག་ནས་བརྩི་མགོ་བརྩམས་པ་རེད་ཟེར་ན། ཕྱི་ལོ1027ལོ་སྟེ། དུས་འཁོར་རྩ་རྒྱུད་རྒྱ་གར་སྐད་ནས་བོད་སྐད་དུ་ཐོག་མར་བསྒྱུར་བའི་ལོ་དེ་ནས་བཟུང༌། ལོ་ཙཱ་བ་ཟླ་བའི་འོད་ཟེར་གྱིས་རབ་བྱུང་བརྩི་བའི་སྲོལ་བཏོད་པ་ཡིན། རབ་བྱུང་གཅིག་ལ་ལོ60ཡོད་ཅིང༌། དེའི་ལོ་དང་པོ་ནས་བགྲང་བྱ་གཅིག་རེ་བྱས་ནས་རྩི་བཞིན་ཡོད་དེ་ཡང་མེ་མོ་ཡོས་ཀྱི་ལོ་ནས་འགོ་ཚུགས། ད་སྐབས་གཙོ་བོ་བོད་ཕྱི་ནང་གི་ས་ཁུལ་ཀུན་དུ་རྩི་སྲོལ་རྒྱུགས་ཆེ་བ་ཞིག་ཏུ་གྱུར་ཡོད། །
བོད་ཀྱི་ལོ་ཚིགས་བརྩི་སྲོལ་སྐོར་ཞེས་པ་འདིར་བོད་ཀྱི་ལོ་ཚིགས་བརྩི་སྲོལ་ལས་རབ་བྱུང་གི་བརྩི་སྲོལ་དང་མེ་མཁའ་རྒྱ་མཚོའི་བརྩི་སྟངས། འདས་ལོ་དང་བོད་རྒྱལ་ལོའི་བརྩི་སྟངས་སོགས་ཁ་གསལ་མདོར་བསྡུས་ཀྱི་སྒོ་ནས་ངོ་སྤྲོད་བྱས་ཡོད།
ད་དུང་མནའ་ལ་དཔང་དུ་འཛུགས་པའམ་ཚད་དུ་འཛུགས་རྒྱུའི་དོན་གྱི་ཁྱད་པར་གྱིས་དབྱེ་བ་ཡོད་དེ། དཔེར་ན། ཆོས་དཔང་དུ་བཙུགས་པ་ལ། ཡུམ། ཡུམ་དུམ་པ་བཅུ་གཉིས། གསེར་ཡུམ། དཀར་པོ་དགེ་བ། དཀོན་མཆོག་གསུམ་ཞེས་པ་སོགས་ལྟ་བུ་དང་།
བླ་མ་བྱང་སེམས་དང་ཆོས་སྐྱོང་སོགས་དཔང་དུ་བཙུགས་པ་ལ་དཔེར་ན། ཇོ་བོ། ཇོ་བོ་རིན་པོ་ཆེ། ཨ་ལགས་ཀྱི་སྐུ། དཔལ་ལྡན་ལྷ་མོ་སོགས་ལྟ་བུ་དང་།
ཕ་མ་དང་གཏམ་གྱི་གནས་སྐབས་ལ་ཞུགས་མཁན་སོགས་ཚད་དུ་བཙུགས་པ་ལ་དཔེར་ན། པ་ཕ་ཨ་མ། ཨ་མ། ཨ་མར་འབྲལ། ཨ་བ་ཨ་མ། འུ་ཉིའི་ཤ་ཞེས་པ་ལྟ་བུ་སོགས།
དགོན་པ་ཚད་དུ་བཙུགས་པ་ལ་དཔེར་ན། དགོན་པ་དང་། བླ་བྲང་དགོན་པ། སྣང་ཞིག་དགོན་པ་ཞེས་པ་སོགས།
མནའ་ལ་ཡང་ཡུལ་ཕྱོགས་ཀྱི་རང་བཞིན་ཡོད་དེ། དབུས་གཙང་གི་ཕྱོགས་སུ་དོན་བྱ་དང་ཕ་མ་ཚད་དུ་འཛུགས་པ་ལྟ་བུ་བཀོལ་ལ། མདོ་ཁམས་ཀྱི་ཕྱོགས་སུ་ཆོས་དགོན་པ་སོགས་ཚད་དུ་འཛུགས་པ་ཆེ་ཁག་གི་མནའ་བཀོལ་བ་མང་ངོ་། །
གཅེས་སེམས་མཚོན་པའི་སྒྲའམ་རྐྱེན་ཞུགས་ཏེ་གྲུབ་པའི་གཅེས་ཚིག་ལ་ས་ཕྱོགས་ཀྱི་རང་བཞིན་ཡོད་དེ། མདོ་ཁམས་ཀྱི་སྐད་དུ་གཅེས་སེམས་མཚོན་པའི་སྒྲའམ་རྐྱེན་ལ་དཔེར་ན། གོའམ་ལོའམ་ལིའམ་གཅེས་སོགས་ཡོད་དེ། དཔེར་ན། མ་གཅེས། མ་གོ། མ་ལོ། མ་ལི། པ་གཅེས། པ་ལོ། ཞང་གོ ཞང་ལོ། ཁུ་གཅེས། ཅ་གཅེས། ཅ་གོ་སོགས་ལྟ་བུ་ཡིན་ནོ། །
དེ་ཡང་སྡིག་ཡུལ་གྱི་བསྡིག་བྱ་མ་འདྲ་བ་ལ་བརྟེན་ནས་སྡིག་ཚིག་མི་འདྲ་བ་བཀོལ་བ་དཔེར་ན། མི་རང་བཞིན་སྐྱོ་བོ་ཅན་ལ་ཁྱི་སྐྱག སྐལ་ཆད་པོ། ལྟས་ངན་པོ། ལྟ་བུ་དང་། འཇོན་ནུས་མེད་པ་ལ། ཐབས་རྡིག སྡུག་ཐུག ཁོ་ཆད་ཅེས་དང་། བདག་གཟུང་མེད་པ་ལ་དཔེར་ན། རྐྱལ་སྟོང་། མདོ་མེད་ཅེས་པ་ལྟ་བུ་དང་། ཁ་ཕོ་ཆེ་བའམ་ཁ་བཤད་དོན་ལ་མི་གནས་པ་ལ་ཧོབ་རྒན། ལབ་རྐྱལ། ཤོབ་རྫུན་ཟེར་བ་དང་། སྤྱོད་ལམ་ཉེས་ཅན་ལ་སྡིག་རྒན། སྡིག་རྒན་པོ་ལྟ་བུ་དང་། སྡིག་ཡུལ་ལ་ཚིག་པ་ཟོས་ནས་གཤེ་བ་ལ་ཨ་ཕའི་རོ། མྱི་རོ་ཟིག་གི ཁ་ཐལ་གྱིས་ཆོད་ལྟ་བུ་སོགས་སོ། །